text: Indbrudstyve taget på fersk gerning takket være årvågen nabo
  02 august 2018 kl. 03.34
  En mand opdagede i nat to ubudne gæster hos sin nabo, og ringede straks til politiet, som kort efter kunne anholde to indbrudstyve.
  Politiet kunne kort efter klokken 02 natten til torsdag anholde to indbrudstyve på Uldalvej i Vojens. 
  De to indbrudstyve blev taget på fersk gerning, mens de var godt i gang med at samle tyvekoster sammen, da politiet kom frem til adressen.
  Det var i følge vagtchef ved Syd- og Sønderjyllands Politi, Søren Strægaard, en kvik nabo, som opdagede de uønskede gæster og ringede efter politiet.
  